
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1456 

5 Ιουνίου 2014 


ΑΠΟΦΑΣΕΙ Σ 

Αριθμ. οικ.2/42602/0025 

Τροποποίηση - Κωδικοποίηση Καταστατικού της Ανώ¬ 
νυμης Εταιρείας με την επωνυμία «ΤΑΜΕΙΟ ΑΞΙΟΠΟΙ¬ 
ΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ ΤΟΥ ΔΗΜΟΣΙΟΥ Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 9 του άρθρου 3 του 
ν. 3986/2011 «Επείγοντα μέτρα εφαρμογής Μεσοπρόθε¬ 
σμου Πλαισίου Δημοσιονομικής Στρατηγικής 2012 - 2015» 
(Α' 152). 

2. Τις διατάξεις της υποπαραγράφου Β.3 της παρα¬ 
γράφου Β του άρθρου πρώτου του ν. 4254/2014, (Α' 85). 

3. Την υπ’ αριθμ. οικ.2/55532/0 025/29.7.2011 απόφαση 
του Υπουργού Οικονομικών «Εγκριση καταστατικού της 
ανώνυμης εταιρείας με την επωνυμία “ΤΑΜΕΙΟ ΑΞΙΟ¬ 
ΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ ΤΟΥ ΔΗΜΟΣΙΟΥ Α.Ε.”» 
(Β' 1690). 

4. Την υπ’ αριθμ. οικ.2/35189/0 025/11.5.2012 απόφαση του 
Υπουργού Οικονομικών «Τροποποίηση - Κωδικοποίηση 
του καταστατικού της ανώνυμης εταιρείας με την επω¬ 
νυμία “ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ 
ΤΟΥ ΔΗΜΟΣΙΟΥ Α.Ε.”» (Β' 1695). 

5. Την υπ’ αριθμ. οικ.2/70424/0025/27.9.2012 απόφαση 
του Υπουργού Οικονομικών «Τροποποίηση - Κωδικο¬ 
ποίηση του καταστατικού της Ανώνυμης Εταιρείας με 
την επωνυμία “ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙ¬ 
ΟΥΣΙΑΣ ΤΟΥ ΔΗΜΟΣΙΟΥ Α.Ε.”» (Β' 2641). 

6. Την υπ’ αριθμ. οικ.2/79634/0025/26.10.2012 απόφαση 
του Υπουργού Οικονομικών «Τροποποίηση - Κωδικο¬ 
ποίηση του καταστατικού της Ανώνυμης Εταιρείας με 
την επωνυμία “ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙ¬ 
ΟΥΣΙΑΣ ΤΟΥ ΔΗΜΟΣΙΟΥ Α.Ε.”» (Β' 2880). 

7. Την υπ’ αριθμ. 2/3678/0025/16.4.2013 απόφαση του 
Υπουργού Οικονομικών «Τροποποίηση - Κωδικοποίηση 
του καταστατικού της Ανώνυμης Εταιρείας με την επω¬ 
νυμία “ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ 
ΤΟΥ ΔΗΜΟΣΙΟΥ Α.Ε.”» (Β' 931). 

8. Τον κ.ν. 2190/1920 «Περί Ανωνύμων Εταιρειών». 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 


1) Τροποποιούμε τα άρθρα 4, 16, 18, 22 και 29 του 
Κωδικοποιημένου Καταστατικού της Ανώνυμης Εταιρεί¬ 
ας με την επωνυμία «ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ 
ΠΕΡΙΟΥΣΙΑΣ ΤΟΥ ΔΗΜΟΣΙΟΥ Α.Ε.» ως εξής: 

«Άρθρο 4 
ΣΚΟΠΟΣ 

1. Σκοπός της εταιρείας είναι η αξιοποίηση περιουσια¬ 
κών στοιχείων της ιδιωτικής περιουσίας του Δημοσίου, 
καθώς και περιουσιακών στοιχείων Ν.Π.Δ.Δ. ή των δημο¬ 
σίων επιχειρήσεων, των οποίων το μετοχικό κεφάλαιο 
ανήκει εξ ολοκλήρου, άμεσα ή έμμεσα, στο Δημόσιο 
ή σε Ν.Π.Δ.Δ., όπως ορίζεται στην παράγραφο 1 του 
άρθρου 5 του ν. 3986/2011 (ΦΕΚ Α' 152), σύμφωνα με τις 
επικρατούσες συνθήκες της αγοράς και με εγγυήσεις 
πλήρους διαφάνειας. 

2. Η εταιρεία λειτουργεί για την εξυπηρέτηση του 
δημοσίου συμφέροντος, σύμφωνα με τους κανόνες της 
ιδιωτικής οικονομίας, δεν υπάγεται στην κατηγορία των 
οργανισμών και επιχειρήσεων του ευρύτερου δημόσιου 
τομέα και δεν εφαρμόζονται σε αυτήν, καθώς και στις 
εταιρείες των οποίων το μετοχικό κεφάλαιο της ανήκει 
εξ ολοκλήρου, άμεσα ή έμμεσα, οι διατάξεις που διέπουν 
εταιρείες που ανήκουν άμεσα ή έμμεσα στο Δημόσιο, 
με εξαίρεση όσων ρητά ορίζονται στις διατάξεις του 
παρόντος Καταστατικού. 

3. Προς επίτευξη του σκοπού της η εταιρεία δύναταί: 
α) να ιδρύει εταιρείες κάθε μορφής και κοινοπραξίες 

και να εισφέρει σ’ αυτές περιουσιακά στοιχεία, 
β) να παρέχει εγγυήσεις και τριτεγγυήσεις στο όνομα 
της ή υπέρ τρίτων για εξυπηρέτηση του σκοπού της, 
γ) να συνάπτει κάθε μορφής συμβάσεις, όπως ενδει¬ 
κτικά συμβάσεις δανείου, ανάθεσης έργου, αναδοχής 
κινητών αξιών, συμβάσεις μετόχων και συμβάσεις πα¬ 
ροχής ή λήψης δικαιωμάτων προαίρεσης πώλησης ή 
αγοράς περιουσιακών στοιχείων, συμβάσεις ανταλλα¬ 
γής μετοχών ή περιουσιακών στοιχείων, καθώς και να 
υπεισέρχεται σε κοινές διαδικασίες πώλησης με άλλους 
πωλητές ή να αποκτά δικαιώματα ή άλλα περιουσιακά 
στοιχεία με σκοπό την επαύξηση της άξιας των προς 
αξιοποίηση περιουσιακών στοιχείων. Οι συμβάσεις της 
παρούσης παραγράφου συνομολογούνται με όρους 
ανοικτής αγοράς, οποιοδήποτε δε κόστος από αυτές 
αποτελεί λειτουργικό κόστος της εταιρείας και βαρύνει 
το τίμημα που αυτή εισπράττει από την αξιοποίηση 

περιουσιακών στοιχείων. Η εταιρεία δεν επιτρέπεται 
να συνομολογεί συμβάσεις από τις οποίες προκύπτουν 
δαπάνες για επενδύσεις ή για την αναδιάρθρωση των 
περιουσιακών της στοιχείων, ούτε να καταβάλει επι¬ 
χορηγήσεις ή να προβαίνει σε εξυπηρέτηση δανειακών 
υποχρεώσεων που αφορούν τα περιουσιακά της στοι¬ 
χεία. Οι δαπάνες αυτές θα διεκπεραιώνονται μέσω του 
Κρατικού Προϋπολογισμού. 

δ) να εκδίδει ομολογιακά δάνεια, για τα οποία επι¬ 
τρέπεται να παρέχεται η εγγύηση του Δημοσίου με 
απόφαση του Υπουργού Οικονομικών. Οι ομολογίες εκ- 
δόσεως της εταιρείας εξομοιώνονται με ομόλογα του 
Δημοσίου, μπορούν να εκδίδονται σε άυλη μορφή και 
διέπονται από τις διατάξεις για τους άυλους τίτλους 
του Δημοσίου. 

4. Η εταιρεία δεν επιτρέπεται να συστήνει εμπράγμα¬ 
τες ασφάλειες στα περιουσιακά στοιχεία που μεταβι¬ 
βάζονται σε αυτήν, σύμφωνα με την παράγραφο 5 του 
άρθρου 2 του ν. 3986/2011, αν η σύσταση αυτή μπορεί 
να εμποδίσει ή να καθυστερήσει την αξιοποίηση τους, 
σύμφωνα με το Πρόγραμμα Αξιοποίησης (Ε.Π.Α.) της 
παραγράφου 10 του άρθρου 2 του αυτού νόμου.» 

«Άρθρο 16 

ΣΥΝΘΕΣΗ ΚΑΙ ΘΗΤΕΙΑ ΤΟΥ ΔΙΟΙΚΗΤΙΚΟΥ 
ΣΥΜΒΟΥΛΙΟΥ 

1. Η εταιρεία διοικείται από Διοικητικό Συμβούλιο που 
αποτελείται από πέντε (5) μέλη και ορίζεται με από¬ 
φαση της Γενικής Συνέλευσης του μετόχου, η οποία 
δημοσιεύεται στην Εφημερίδα της Κυβερνήσεως (τ. Α.Ε., 
ΕΠΕ και Γ.Ε.ΜΗ.), για θητεία τριών (3) ετών, που μπορεί 
να ανανεωθεί νια ίσο χρονικό διάστημα. Η θητεία πα- 
ρατείνεται αυτόματα μέχρι τον ορισμό από τη Γενική 
Συνέλευση νέου Δ.Σ. ή ανανέωσή της. 

2. Στο Δ.Σ. διορίζονται πρόσωπα εγνωσμένου κύρους, 
επιστημονικής κατάρτισης και επαγγελματικής επάρ¬ 
κειας και αξιοπιστίας με υψηλό επίπεδο τεχνογνωσίας 
ή μεγάλη εμπειρία στην διαχείριση, αναδιοργάνωση 
και αναδιάρθρωση επιχειρήσεων, σε δραστηριότητες 
του χρηματοπιστωτικού τομέα ή στην ανάπτυξη και 
διαχείριση ακίνητης περιουσίας. 

3. Τα μέλη του Διοικητικού Συμβουλίου μπορούν να 
επανεκλεγούν ελεύθερα. Αντικατάσταση του Προέδρου, 
του Διευθύνοντος Συμβούλου και των μελών του Διοικη¬ 
τικού Συμβουλίου, πριν από τη λήξη της θητείας τους, 
επιτρέπεται με απόφαση της Γενικής Συνέλευσης της 
εταιρείας μόνο στις ακόλουθες περιπτώσεις: 

α) Αν παραβούν τις υποχρεώσεις των παραγράφων 
13,14 και 16 του άρθρου 3 ν. 3986/2011. 

β) Αν με τις πράξεις ή παραλείψεις τους παρεμπο¬ 
δίζουν τη λειτουργία της εταιρείας, ώστε να προκα- 
λείται αδικαιολόγητη διακοπή των εργασιών της ή να 
διακυβεύεται η επίτευξη των στόχων της. Η απόφαση 
της Γ ενικής Συνέλευσης για την παύση των μελών του 
Διοικητικού Συμβουλίου λαμβάνεται μετά από εισήγηση 
του Διοικητικού Συμβουλίου της εταιρείας. 

γ) Αν εκδοθεί για το οικείο πρόσωπο αμετάκλητο 
παραπεμπτικό βούλευμα για αδίκημα που συνεπάγεται 
κώλυμα διορισμού σε θέση δημοσίου υπαλλήλου ή έκ¬ 
πτωση δημοσίου υπαλλήλου, σύμφωνα με τις διατάξεις 
του ν. 3528/2007 (Α' 26). 

δ) Αν, μετά τον διορισμό τους, κηρυχθούν σε πτώ¬ 
χευση. 


4. Σε περίπτωση κενώσεως θέσεως μέλους του Δ.Σ. 
πριν την λήξη της θητείας του ορίζεται με απόφαση 
της Γ ενικής Συνέλευσης νέο μέλος για τον χρόνο της 
θητείας που απομένει. Προσωρινά και μέχρι τον διορι¬ 
σμό νέου μέλους, εφαρμόζεται η παρ. 8 του άρθρου 18 
κ.ν. 2190/1920. 

5. Πριν από τον κατά τα άνω ορισμό στις θέσεις Προ¬ 
έδρου και Διευθύνοντος Συμβούλου του Δ.Σ. η Επιτροπή 
του άρθρου 49Α του Κανονισμού της Βουλής, ύστερα 
από γνωστοποίηση του Υπουργού των Οικονομικών 
προς τον Πρόεδρο της Βουλής, διατυπώνει γνώμη για 
την καταλληλότητα των προτεινομένων προς διορισμό 
ή ανανέωση της θητείας τους.» 

«Αρθρο 18 

ΣΥΓΚΡΟΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Του Διοικητικού Συμβουλίου προεδρεύει ο Πρόεδρος, 
ο οποίος εκπροσωπεί την εταιρεία δικαστικά και εξώ- 
δικα και υπογράφει τις συμβάσεις. Ο Πρόεδρος ή άλλο 
εξουσιοδοτημένο από τον ίδιο πρόσωπο εκπροσωπεί 
την εταιρεία στις γενικές συνελεύσεις των εταιρειών, 
τις μετοχές των οποίων κατέχει. Τον Πρόεδρο όταν 
απουσιάζει ή κωλύεται, αναπληρώνει σε όλη την έκτα¬ 
ση των αρμοδιοτήτων του ο Διευθύνων Σύμβουλος. Αν 
κενωθεί η θέση του Προέδρου, ο Διευθύνων Σύμβουλος 
ασκεί προσωρινά τα καθήκοντα και τις αρμοδιότητες 
του Προέδρου για περίοδο που δεν μπορεί να υπερβαί¬ 
νει τους έξι (6) μήνες. 

2. Ο Διευθύνων Σύμβουλος προΐσταται όλων των 
υπηρεσιών της εταιρείας, διευθύνει το έργο της και 
λαμβάνει τις αναγκαίες αποφάσεις μέσα στα πλαίσια 
του Καταστατικού και των διατάξεων που διέπουν τη 
λειτουργία της, προς αντιμετώπιση των καθημερινών 
θεμάτων διοίκησης της εταιρείας. 

3. Ο Διευθύνων Σύμβουλος έχει τις ακόλουθες αρμο¬ 
διότητες και όσες άλλες του ανατίθενται με απόφαση 
του Διοικητικού Συμβουλίου της εταιρείας: 

α) Επιμελείται και συντονίζει την υλοποίηση του Ε.ΠΑ. 

β) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίη¬ 
ση των σκοπών της εταιρείας και για την κατάστρωση 
του σχεδιασμού της δράσης της. 

γ) Καταρτίζει και υπογράφει συμβάσεις με αντικείμενο 
μέχρι το ποσό που ορίζεται με απόφαση του Διοικητικού 
Συμβουλίου. 

δ) Εκτελεί τις αποφάσεις του Διοικητικού Συμβουλίου. 

ε) Προσλαμβάνει και αποφασίζει για τα θέματα του 
προσωπικού της εταιρείας, σύμφωνα με τις ρυθμίσεις 
του Κανονισμού Προσωπικού. 

στ) Λαμβάνει όλα τα απαραίτητα μέτρα για την ανα¬ 
βάθμιση και αξιοποίηση του προσωπικού, προτείνοντας 
στο Διοικητικό Συμβούλιο για έγκριση, την κατάρτιση 
των αναγκαίων, κατά την κρίση του, νέων κανονισμών 
προσωπικού, οργανογραμμάτων, προγραμμάτων εκπαί¬ 
δευσης και επιμόρφωσής του. 

Αν κενωθεί η θέση του Διευθύνοντος Συμβούλου, το 
Διοικητικό Συμβούλιο ασκεί προσωρινά τα καθήκοντα 
και τις αρμοδιότητες του Διευθύνοντος Συμβούλου για 
περίοδο που δεν μπορεί να υπερβαίνει τους έξι (6) μήνες. 

4. Ένα από τα μέλη του Δ.Σ. μπορεί να ορίζεται ως 
εκτελεστικό μέλος (Εντεταλμένος Σύμβουλος) με από¬ 
φαση της Γ ενικής Συνέλευσης, στην οποία καθορίζονται 
και τα καθήκοντα του.» 

«Άρθρο 22 

ΑΠΟΖΗΜΙΩΣΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Οι αμοιβές του Προέδρου, του Διευθύνοντος Συμ¬ 
βούλου καθώς και του εκτελεστικού μέλους του Δ.Σ. 
(Εντεταλμένος Σύμβουλος), και οι αποζημιώσεις που κα¬ 
ταβάλλονται στα υπόλοιπα μέλη του Δ.Σ. της εταιρείας 
καθορίζονται με απόφαση του Υπουργού Οικονομικών, 
σύμφωνα με τη διάταξη της παραγράφου 12 του άρθρου 
3 του ν. 3986/2011. 

Μεταξύ του Ταμείου και του Προέδρου, του Διευθύ- 
νοντος Συμβούλου και του Εντεταλμένου Συμβούλου 
καταρτίζονται συμβάσεις παροχής υπηρεσιών, κατόπιν 
έγκρισης της Γενικής Συνέλευσης σύμφωνα με το άρθρο 
23α του κ.ν. 2190/1920. 

Οι αποζημιώσεις που καταβάλλονται στα μη εκτελε¬ 
στικά μέλη του Δ.Σ. της εταιρείας δεν επιτρέπεται να 
υπερβαίνουν το 1/5 των αποδοχών του Προέδρου ή του 
Διευθύνοντος Συμβούλου. Οι αποζημιώσεις που κατα¬ 
βάλλονται στα μέλη του Συμβουλίου Εμπειρογνωμόνων 
δεν επιτρέπεται να υπερβαίνουν το 1/2 των αποδοχών 
του Διευθύνοντος Συμβούλου. 

2. Δάνεια της εταιρείας προς μέλη του Διοικητικού 
Συμβουλίου, Γενικούς Διευθυντές ή Διευθυντές αυτής, 
συγγενείς αυτών μέχρι και του τρίτου βαθμού εξ αί¬ 
ματος ή αγχιστείας συμπεριλαμβανομένου, ή συζύ¬ 
γους τους, ως και η παροχή πίστωσης προς αυτούς με 
οποιονδήποτε τρόπο ή παροχή εγγυήσεων υπέρ αυτών 
προς τρίτους πλην των αναφερομένων στον ν. 3986/2011, 
απαγορεύονται απολύτως και είναι άκυρα. Για οποια¬ 
δήποτε άλλη σύμβαση μεταξύ της εταιρείας και των 
προσώπων αυτών, χρειάζεται απαραίτητα προηγούμενη 
ειδική άδεια της Γ ενικής Συνέλευσης.» 

«Άρθρο 29 
ΔΙΑΘΕΣΗ ΕΣΟΔΩΝ 

1/Εσοδα της εταιρείας είναι: 

α) Το τίμημα από την αξιοποίηση των περιουσιακών 
στοιχείων που μεταβιβάζονται και περιέρχονται σε αυ¬ 
τήν. 

β) Οι τόκοι, τα μερίσματα και οι κάθε είδους αποδό¬ 
σεις των παραπάνω περιουσιακών στοιχείων και των 
χρηματικών διαθεσίμων της. 

γ) Επιχορηγήσεις από το Δημόσιο, ανάλογα με το 
πρόγραμμα αξιοποίησης και τις ανάγκες παρακολούθη¬ 
σης της εκτέλεσης συμβάσεων που συνάπτει η εταιρεία 
σύμφωνα με το άρθρο 5 του ν. 3986/2011. 

δ) Έσοδα από κάθε άλλη νόμιμη αιτία. 

2. Τα έσοδα της εταιρείας διατίθενται για: 

α) Την αποπληρωμή του δημόσιου χρέους. 

β) Την αποπληρωμή τυχόν χρεών της. 

γ) Την κάλυψη των λειτουργικών της εξόδων. 

δ) Την πληρωμή των κάθε είδους δαπανών που απαι¬ 
τούνται για την εκπλήρωση του σκοπού της. 

Κατ’ εξαίρεση, τα έσοδα από μερίσματα επί των 
κερδών της εκάστοτε τελευταίας χρήσης δημοσίων 
επιχειρήσεων και οργανισμών που εισπράττει η εται¬ 
ρεία συνιστούν έσοδα του τακτικού Κρατικού Προϋ¬ 
πολογισμού, μέχρι την αξιοποίηση των μετοχών των 
άνω επιχειρήσεων και οργανισμών. Τα εν λόγω έσοδα 
μεταφέρονται, το αργότερο μέσα σε δέκα (10) ημέρες 
από την είσπραξη τους, σε πίστωση του λογαριασμού 
του Ελληνικού Δημοσίου Νο 242703/7 /Εσοδα Δημοσί¬ 
ου εξ εισπράξεων μερισματαποδείξεων του Δημοσίου». 


Τα μερίσματα που τυχόν διανέμονται από τα κέρδη 
προηγουμένων χρήσεων, καθώς και το προϊόν τυχόν 
μείωσης μετοχικού κεφαλαίου δημοσίων επιχειρήσεων 
και οργανισμών που εισπράττει η εταιρεία αποδίδονται, 
σύμφωνα με όσα ορίζονται στην παράγραφο 14 άρθ. 2 
ν. 3986/2011, στον ειδικό λογαριασμό της παραγράφου 
5 του άρθρου 4 ν. 4063/2012 (Α' 71) με την ονομασία 
«Ελληνικό Δημόσιο (ΕΔ) Εισπράξεις και Πληρωμές για 
την εξυπηρέτηση του Δημοσίου Χρέους». 

2) Το κωδικοποιημένο κείμενο του ως άνω Καταστα¬ 
τικού έχει ως εξής: 

ΚΩΔΙΚΟΠΟΙΗΜΕΝΟ ΚΑΤΑΣΤΑΤΙΚΟ 
ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ 

«ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ ΤΟΥ 
ΔΗΜΟΣΙΟΥ Α.Ε.» 

ΚΕΦΑΛΑΙΟ I 

Σύσταση, Επωνυμία,Έδρα, Διάρκεια, Σκοπός 

Αρθρο 1 

ΣΥΣΤΑΣΗ - ΕΠΩΝΥΜΙΑ 

Συνιστάται με τον ν. 3986/2011 Ανώνυμη Εταιρεία με 
την επωνυμία «ΤΑΜΕΙΟ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙ¬ 
ΟΥΣΙΑΣ ΤΟΥ ΔΗΜΟΣΙΟΥ Α.Ε.» και το διακριτικό τίτλο 
«ΤΑΙΠΕΔ». Στις σχέσεις της με την αλλοδαπή Π επωνυμία 
της και ο διακριτικός της τίτλος θα αποδίδονται αντί¬ 
στοιχα ως «ΗΕΙΕΕΝΙΟ ΒΕΡΙΙΒΕΙΟ Α83ΕΤ ϋΕνΕΕΟΡΜΕΝΤ 
ΡΩΝΩ 8.Α.» και «ΗΒΑΩΡ» ή «ΗΒΑΡ». 

Άρθρο 2 
ΕΔΡΑ 

Έδρα της εταιρείας ορίζεται ο Δήμος Αθηναίων. Η 
εταιρεία δύναται να ιδρύει καταστήματα, υποκαταστή¬ 
ματα, πρακτορεία και γραφεία οπουδήποτε στην ημε¬ 
δαπή ή αλλοδαπή με απόφαση της Γ ενικής Συνέλευσης 
του Μετόχου, η οποία καθορίζει τους όρους συστάσεως 
και λειτουργίας αυτών. 

Αρθρο 3 

ΔΙΑΡΚΕΙΑ ΤΗΣ ΕΤΑΙΡΙΑΣ 

Η διάρκεια της εταιρείας ορίζεται εξαετής και αρχίζει 
από την 1η Ιουλίου 2011. Η διάρκεια της εταιρείας μπορεί 
να παρατείνεται με δημοσιοποιούμενες στην Εφημερίδα 
της Κυβερνήσεως αποφάσεις του Υπουργού Οικονομι¬ 
κών, εφόσον ο σκοπός της δεν έχει εκπληρωθεί. 

Αρθρο 4 

ΣΚΟΠΟΣ 

1. Σκοπός της εταιρείας είναι η αξιοποίηση περιουσια¬ 
κών στοιχείων της ιδιωτικής περιουσίας του Δημοσίου, 
καθώς και περιουσιακών στοιχείων Ν.Π.Δ.Δ. ή των δημο¬ 
σίων επιχειρήσεων, των οποίων το μετοχικό κεφάλαιο 
ανήκει εξ ολοκλήρου, άμεσα ή έμμεσα, στο Δημόσιο 
ή σε Ν.Π.Δ.Δ., όπως ορίζεται στην παράγραφο 1 του 
άρθρου 5 του ν. 3986/2011 (ΦΕΚ Α' 152), σύμφωνα με τις 
επικρατούσες συνθήκες της αγοράς και με εγγυήσεις 
πλήρους διαφάνειας. 

2. Η εταιρεία λειτουργεί για την εξυπηρέτηση του 
δημοσίου συμφέροντος, σύμφωνα με τους κανόνες της 
ιδιωτικής οικονομίας, δεν υπάγεται στην κατηγορία των 
οργανισμών και επιχειρήσεων του ευρύτερου δημόσιου 
τομέα και δεν εφαρμόζονται σε αυτήν, καθώς και στις 

εταιρείες των οποίων το μετοχικό κεφάλαιο της ανήκει 
εξ ολοκλήρου, άμεσα ή έμμεσα, οι διατάξεις που διέπουν 
εταιρείες που ανήκουν άμεσα ή έμμεσα στο Δημόσιο, 
με εξαίρεση όσων ρητά ορίζονται στις διατάξεις του 
παρόντος Καταστατικού. 

3. Προς επίτευξη του σκοπού της η εταιρεία δύναταί: 
α) να ιδρύει εταιρείες κάθε μορφής και κοινοπραξίες 

και να εισφέρει σ’ αυτές περιουσιακά στοιχεία, 
β) να παρέχει εγγυήσεις και τριτεγγυήσεις στο όνομα 
της ή υπέρ τρίτων για εξυπηρέτηση του σκοπού της, 
γ) να συνάπτει κάθε μορφής συμβάσεις, όπως ενδει¬ 
κτικά συμβάσεις δανείου, ανάθεσης έργου, αναδοχής 
κινητών αξιών, συμβάσεις μετόχων και συμβάσεις πα¬ 
ροχής ή λήψης δικαιωμάτων προαίρεσης πώλησης ή 
αγοράς περιουσιακών στοιχείων, συμβάσεις ανταλλα¬ 
γής μετοχών ή περιουσιακών στοιχείων, καθώς και να 
υπεισέρχεται σε κοινές διαδικασίες πώλησης με άλλους 
πωλητές ή να αποκτά δικαιώματα ή άλλα περιουσιακά 
στοιχεία με σκοπό την επαύξηση της άξιας των προς 
αξιοποίηση περιουσιακών στοιχείων. Οι συμβάσεις της 
παρούσης παραγράφου συνομολογούνται με όρους 
ανοικτής αγοράς, οποιοδήποτε δε κόστος από αυτές 
αποτελεί λειτουργικό κόστος της εταιρείας και Βαρύνει 
το τίμημα που αυτή εισπράττει από την αξιοποίηση 
περιουσιακών στοιχείων. Η εταιρεία δεν επιτρέπεται 
να συνομολογεί συμβάσεις από τις οποίες προκύπτουν 
δαπάνες για επενδύσεις ή για την αναδιάρθρωση των 
περιουσιακών της στοιχείων, ούτε να καταβάλει επι¬ 
χορηγήσεις ή να προβαίνει σε εξυπηρέτηση δανειακών 
υποχρεώσεων που αφορούν τα περιουσιακά της στοι¬ 
χεία. Οι δαπάνες αυτές θα διεκπεραιώνονται μέσω του 
Κρατικού Προϋπολογισμού. 

δ) να εκδίδει ομολογιακά δάνεια, για τα οποία επι¬ 
τρέπεται να παρέχεται η εγγύηση του Δημοσίου με 
απόφαση του Υπουργού Οικονομικών. Οι ομολογίες εκ- 
δόσεως της εταιρείας εξομοιώνονται με ομόλογα του 
Δημοσίου, μπορούν να εκδίδονται σε άυλη μορφή και 
διέπονται από τις διατάξεις για τους άυλους τίτλους 
του Δημοσίου. 

4. Η εταιρεία δεν επιτρέπεται να συστήνει εμπράγμα¬ 
τες ασφάλειες στα περιουσιακά στοιχεία που μεταβι¬ 
βάζονται σε αυτήν, σύμφωνα με την παράγραφο 5 του 
άρθρου 2 του ν. 3986/2011, αν η σύσταση αυτή μπορεί 
να εμποδίσει ή να καθυστερήσει την αξιοποίηση τους, 
σύμφωνα με το Πρόγραμμα Αξιοποίησης (Ε.Π.Α.) της 
παραγράφου 10 του άρθρου 2 του αυτού νόμου. 

ΚΕΦΑΛΑΙΟ II 

Μετοχικό Κεφάλαιο, Μετοχές, Μέτοχοι 
Αρθρο 5 

ΜΕΤΟΧΙΚΟ ΚΕΦΑΛΑΙΟ 

1. Το μετοχικό κεφάλαιο της εταιρείας ορίζεται σε 
τριάντα εκατομμύρια (30.000.000) ευρώ, διαιρείται σε 
χίλιες (1.000) ονομαστικές μετοχές, ονομαστικής αξίας 
τριάντα χιλιάδων (30.000) ευρώ η καθεμία, αναλαμβά¬ 
νεται δε και καλύπτεται ολόκληρο από το Ελληνικό 
Δημόσιο. Το μετοχικό κεφάλαιο καταβάλλεται σε τρεις 
(3) δόσεις. Η πρώτη δόση, ποσού 10.000.000 ευρώ κα¬ 
ταβάλλεται σε μετρητά μέχρι την 30η Ιουλίου 2011. Η 
δεύτερη δόση, ποσού 10.000.000 ευρώ, καταβάλλεται 
σε μετρητά μέχρι την 30ή Σεπτεμβρίου 2011 και η τρίτη 


δόση, ποσού 10.000.000 ευρώ, καταβάλλεται σε μετρητά 
μέχρι την 30ή Δεκεμβρίου 2011. 

2. Με απόφαση του Υπουργού Οικονομικών, που εκδί- 
δεται ύστερα από πρόταση του Διοικητικού Συμβουλίου 
της εταιρείας και δημοσιεύεται στην Εφημερίδα της Κυ- 
βερνήσεως, μπορεί να αυξάνεται το μετοχικό κεφάλαιο 
της, με την έκδοση ονομαστικών μετοχών, τις οποίες 
αναλαμβάνει εξ ολοκλήρου το Ελληνικό Δημόσιο. 

Αρθρο 6 

ΜΕΤΟΧΕΣ 

1. Οι μετοχές της εταιρείας είναι αμεταβίβαστες. Οι 
τίτλοι των μετοχών μπορούν να ενσωματώσουν μια ή 
περισσότερες μετοχές και θα υπογράφονται από τον 
Πρόεδρο του Διοικητικού Συμβουλίου και ένα μέλος του 
οριζόμενο με απόφαση του. Στα σώματα των εκδιδομέ- 
νων προσωρινών τίτλων και μετοχών θα αναγράφεται ο 
χαρακτήρας τους ως μη μεταβιβάσιμων. Κατά τα λοιπά 
τα σχετικά με τα των μετοχών κανονίζονται από το 
Διοικητικό Συμβούλιο. 

2. Επιτρέπεται η έκδοση προσωρινών τίτλων μετοχών, 
οι οποίοι ανταλλάσσονται με τους οριστικούς τίτλους 
μετοχών, όταν αυτοί εκδοθούν. 

Αρθρο 7 

ΜΕΤΟΧΟΣ 

Η ιδιότητα του μετόχου και η κατοχή τίτλου μετοχής 
συνεπάγονται την αυτοδίκαιη και χωρίς περιορισμούς 
κτήση όλων των δικαιωμάτων και την ανάληψη όλων 
των υποχρεώσεων που πηγάζουν από τους νόμους που 
αφορούν τις ανώνυμες εταιρείες γενικά, τις διατάξεις 
του ν. 3986/2011, του παρόντος Καταστατικού και τυχόν 
τροποποιήσεων του, καθώς και τις κατά νόμο αποφά¬ 
σεις της Γ ενικής Συνέλευσης του Μετόχου. 

Αρθρο 8 

ΕΥΘΥΝΗ - ΔΙΚΑΙΩΜΑΤΑ ΜΕΤΟΧΟΥ 

1. Η ευθύνη του μετόχου περιορίζεται στο ονομαστικό 
κεφάλαιο των μετοχών του. Κάθε μετοχή δίνει δικαίωμα 
μιας ψήφου στη Γ ενική Συνέλευση. 

2. Ο μέτοχος ασκεί τα σχετικά με τη διοίκηση της 
εταιρείας δικαιώματά του, σύμφωνα με τις διατάξεις 
του ν. 3986/2011 και του κ.ν. 2190/1920, όπως ισχύει. 

Αρθρο 9 

ΕΠΙΛΥΣΗ ΔΙΑΦΟΡΩΝ 

Κάθε διαφορά μεταξύ της εταιρείας και του μετόχου 
υπάγεται στην αποκλειστική αρμοδιότητα των δικαστη¬ 
ρίων της Αθήνας, ενώπιον των οποίων και μόνο ενάγει 
και ενάγεται η εταιρεία. 

ΚΕΦΑΛΑΙΟ III 
Γ ενική Συνέλευση 

Αρθρο 10 

ΑΡΜΟΔΙΟΤΗΤΑ ΓΕΝΙΚΗΣ ΣΥΝΕΛΕΥΣΗΣ 

1. Η Γ ενική Συνέλευση του μετόχου είναι το ανώτατο 
όργανο της εταιρείας και δικαιούται να αποφασίζει για 
κάθε υπόθεση που αφορά την εταιρεία. 

2. Οι αρμοδιότητες της Γενικής Συνέλευσης είναι 
αυτές που προβλέπονται από τις εκάστοτε ισχύουσες 
νομοθετικές διατάξεις και τα τυχόν ειδικότερα αναφε- 
ρόμενα στο παρόν Καταστατικό. 

3. Τα δικαιώματα του Ελληνικού Δημοσίου, ως μοναδι¬ 
κού μετόχου της εταιρείας, ασκούνται από τον Υπουργό 
Οικονομικών. 

Αρθρο 11 

ΣΥΓΚΛΗΣΗ ΤΗΣ ΓΕΝΙΚΗΣ ΣΥΝΕΛΕΥΣΗΣ 

1. Η Γενική Συνέλευση του μετόχου, συγκαλείται από 
το Διοικητικό Συμβούλιο και συνέρχεται τακτικά υπο¬ 
χρεωτικά στην έδρα της εταιρείας τουλάχιστον δύο (2) 
φορές το χρόνο, την μία πάντοτε μέσα στο πρώτο εξά¬ 
μηνο από τη λήξη κάθε εταιρικής χρήσης. Το Διοικητικό 
Συμβούλιο μπορεί να συγκαλεί σε έκτακτη συνεδρίαση 
τη Γ ενική Συνέλευση του μετόχου όταν ορίζει ο νόμος, 
το καταστατικό ή όταν το κρίνει σκόπιμο. 

2. Η Γ ενική Συνέλευση δύναται να συνέρχεται έγκυρα 
και σε κάθε τόπο στην ημεδαπή .όπου, είτε η εταιρεία, 
είτε συνδεδεμένη με αυτήν επιχείρηση έχει εγκατάστα¬ 
ση επιχειρηματικής δραστηριότητας. 

Αρθρο 12 

ΠΡΟΣΚΛΗΣΗ - ΗΜΕΡΗΣΙΑ ΔΙΑΤΑΞΗ ΓΕΝΙΚΗΣ 
ΣΥΝΕΛΕΥΣΗΣ 

1. Η πρόσκληση θα γίνεται με σχετική κοινοποίηση με 
δικαστικό επιμελητή ή με συστημένη επιστολή ή με πα¬ 
ράδοση της πρόσκλησης, επί αποδείξει. Σε περίπτωση 
που η πρόσκληση επιδίδεται με συστημένη επιστολή, η 
αποστολή αυτής θα πρέπει, αποδεδειγμένα, να προηγεί¬ 
ται πέντε (5) τουλάχιστον ημέρες της προβλεπόμενης 
από το νόμο ελάχιστης προθεσμίας δημοσίευσης της 
πρόσκλησης. Επίσης, για την πρόσκληση αρκεί ειδοποί¬ 
ηση μέσω ηλεκτρονικού ταχυδρομείου (θ-πιαίΙ), άλλως 
θα πρέπει να δημοσιεύεται σε μια ημερησία πολιτική 
ή οικονομική εφημερίδα της Αθήνας είκοσι (20) τουλά¬ 
χιστον ημέρες πριν από την οριζόμενη ημέρα για τη 
συνεδρίασή της. 

2. Διαδικασίες και προθεσμίες για σύγκληση Γ ενικής 
Συνέλευσης δεν απαιτούνται στην περίπτωση κατά την 
οποία στη συνέλευση παρίσταται ή αντιπροσωπεύεται 
ο μοναδικός μέτοχος, που εκπροσωπεί το σύνολο του 
μετοχικού κεφαλαίου και δεν αντιλέγει στην πραγμα¬ 
τοποίησή της και στη λήψη αποφάσεων. 

Αρθρο 13 

ΑΠΛΗ ΑΠΑΡΤΙΑ ΚΑΙ ΠΛΕΙΟΨΗΦΙΑ ΤΗΣ ΓΕΝΙΚΗΣ 
ΣΥΝΕΛΕΥΣΗΣ 

1. Είναι δυνατή η διεξαγωγή της συνεδρίασης της 
Γενικής Συνέλευσης μέσω τηλεδιάσκεψης ή και με εξ 
αποστάσεως συμμετοχή του μετόχου στην ψηφοφορία, 
κατά τα ειδικότερα προβλεπόμενα στον κ.ν. 2190/1920, 
όπως ισχύει. 

2. Εάν δεν παραστεί ο μέτοχος, συνέρχεται επανα¬ 
ληπτική συνέλευση μέσα σε είκοσι (20) πλήρεις ημέρες 
από τη χρονολογία της συνεδρίασης που ματαιώθηκε, 
με πρόσκληση δέκα (10) πλήρεις ημέρες τουλάχιστον 
πριν. 

Αρθρο 14 

ΠΡΟΕΔΡΟΣ - ΓΡΑΜΜΑΤΕΑΣ ΓΕΝΙΚΗΣ ΣΥΝΕΛΕΥΣΗΣ 

Στη Γ ενική Συνέλευση προεδρεύει ο Πρόεδρος του Δι¬ 
οικητικού Συμβουλίου ή αν ελλείπει ή κωλύεται, πρόσω¬ 
πο οριζόμενο από τον Μέτοχο. Χρέη Γραμματέα εκτελεί 
αυτός που ορίζεται από τον Πρόεδρο της Συνέλευσης. 


Αρθρο 15 

ΘΕΜΑΤΑ ΣΥΖΗΤΗΣΗΣ - 
ΠΡΑΚΤΙΚΑ ΓΕΝΙΚΗΣ ΣΥΝΕΛΕΥΣΗΣ 

1. Οι συζητήσεις και οι αποφάσεις της Γ ενικής Συνέ¬ 
λευσης (τακτικής ή έκτακτης) περιορίζονται στα θέματα 
που αναγράφονται στην ημερήσια διάταξη, εκτός εάν ο 
παριστάμενος στη Γ ενική Συνέλευση μέτοχος δεν αντι¬ 
λέγει στη συζήτηση και λήψη απόφασης επί θεμάτων 
εκτός ημερήσιας διάταξης. 

2. Για τα θέματα που συζητούνται και αποφασίζονται 
στη Γενική Συνέλευση τηρούνται πρακτικά, τα οποία 
καταχωρούνται σε ειδικό Βιβλίο και υπογράφονται από 
τον Πρόεδρο και τον Γ ραμματέα της. 

3. Τα αντίγραφα και τα αποσπάσματα των πρακτικών, 
επικυρώνονται από τον Πρόεδρο του Διοικητικού Συμ¬ 
βουλίου ή τον αναπληρωτή του. 

ΚΕΦΑΛΑΙΟ IV 
Διοικητικό Συμβούλιο 

Αρθρο 16 

ΣΥΝΘΕΣΗ ΚΑΙ ΘΗΤΕΙΑ ΤΟΥ ΔΙΟΙΚΗΤΙΚΟΥ 
ΣΥΜΒΟΥΛΙΟΥ 

2. Η εταιρεία διοικείται από Διοικητικό Συμβούλιο που 
αποτελείται από πέντε (5) μέλη και ορίζεται με από¬ 
φαση της Γενικής Συνέλευσης του μετόχου, η οποία 
δημοσιεύεται στην Εφημερίδα της Κυβερνήσεως (τ. Α.Ε., 
ΕΠΕ και Γ.Ε.ΜΗ.), για θητεία τριών (3) ετών, που μπορεί 
να ανανεωθεί για ίσο χρονικό διάστημα. Η θητεία πα- 
ρατείνεται αυτόματα μέχρι τον ορισμό από τη Γ ενική 
Συνέλευση νέου Δ.Σ. ή ανανέωσή της. 

2. Στο Δ.Σ. διορίζονται πρόσωπα εγνωσμένου κύρους, 
επιστημονικής κατάρτισης και επαγγελματικής επάρ¬ 
κειας και αξιοπιστίας με υψηλό επίπεδο τεχνογνωσίας 
ή μεγάλη εμπειρία στην διαχείριση, αναδιοργάνωση 
και αναδιάρθρωση επιχειρήσεων, σε δραστηριότητες 
του χρηματοπιστωτικού τομέα ή στην ανάπτυξη και 
διαχείριση ακίνητης περιουσίας. 

3. Τα μέλη του Διοικητικού Συμβουλίου μπορούν να 
επανεκλεγούν ελεύθερα. Αντικατάσταση του Προέδρου, 
του Διευθύνοντος Συμβούλου και των μελών του Διοικη¬ 
τικού Συμβουλίου, πριν από τη λήξη της θητείας τους, 
επιτρέπεται με απόφαση της Γενικής Συνέλευσης της 
εταιρείας μόνο στις ακόλουθες περιπτώσεις: 

α) Αν παραβούν τις υποχρεώσεις των παραγράφων 
13,14 και 16 του άρθρου 3 ν. 3986/2011. 

β) Αν με τις πράξεις ή παραλείψεις τους παρεμπο¬ 
δίζουν τη λειτουργία της εταιρείας, ώστε να προκα- 
λείται αδικαιολόγητη διακοπή των εργασιών της ή να 
διακυβεύεται η επίτευξη των στόχων της. Η απόφαση 
της Γ ενικής Συνέλευσης για την παύση των μελών του 
Διοικητικού Συμβουλίου λαμβάνεται μετά από εισήγηση 
του Διοικητικού Συμβουλίου της εταιρείας. 

γ) Αν εκδοθεί για το οικείο πρόσωπο αμετάκλητο 
παραπεμπτικό Βούλευμα για αδίκημα που συνεπάγεται 
κώλυμα διορισμού σε θέση δημοσίου υπαλλήλου ή έκ¬ 
πτωση δημοσίου υπαλλήλου, σύμφωνα με τις διατάξεις 
του ν. 3528/2007 (Α' 26). 

δ) Αν, μετά τον διορισμό τους, κηρυχθούν σε πτώ¬ 
χευση. 

4. Σε περίπτωση κενώσεως θέσεως μέλους του Δ.Σ. 
πριν την λήξη της θητείας του ορίζεται με απόφαση 
της Γ ενικής Συνέλευσης νέο μέλος για τον χρόνο της 

θητείας που απομένει. Προσωρινά και μέχρι τον διορι¬ 
σμό νέου μέλους, εφαρμόζεται η παρ. 8 του άρθρου 18 
κ.ν. 2190/1920. 

5. Πριν από τον κατά τα άνω ορισμό στις θέσεις Προ¬ 
έδρου και Διευθύνοντος Συμβούλου του Δ.Σ. η Επιτροπή 
του άρθρου 49Α του Κανονισμού της Βουλής, ύστερα 
από γνωστοποίηση του Υπουργού των Οικονομικών 
προς τον Πρόεδρο της Βουλής, διατυπώνει γνώμη για 
την καταλληλότητα των προτεινομένων προς διορισμό 
ή ανανέωση της θητείας τους. 

Άρθρο 17 

ΕΞΟΥΣΙΑ - ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ 
ΣΥΜΒΟΥΛΙΟΥ 

Το Διοικητικό Συμβούλιο είναι αρμόδιο να αποφασίζει 
για κάθε πράξη που αφορά στην διοίκηση της εταιρείας, 
στην αξιοποίηση και διαχείριση των περιουσιακών της 
στοιχείων και γενικά στην πραγμάτωση του σκοπού 
της, με εξαίρεση τα θέματα για τα οποία αποκλειστι¬ 
κή αρμοδιότητα έχει, σύμφωνα με τις διατάξεις του 
κ.ν. 2190/1920 ή του παρόντος η γενική συνέλευση του 
μετόχου, καθώς και εκείνα, για τα οποία, σύμφωνα με 
τις διατάξεις του νόμου ή του παρόντος ανήκουν στις 
αρμοδιότητες του Προέδρου και του Διευθύνοντος Συμ¬ 
βούλου. Σε κάθε περίπτωση θέματα, μείζονος σημασίας 
κατά τη κρίση του Δ.Σ., μπορεί να άγονται, με σχετική 
εισήγηση ενώπιον της Γενικής Συνέλευσης 

Αρθρο 18 

ΣΥΓΚΡΟΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

2. Του Διοικητικού Συμβουλίου προεδρεύει ο Πρόε¬ 
δρος, ο οποίος εκπροσωπεί την εταιρεία δικαστικά και 
εξώδικα και υπογράφει τις συμβάσεις. Ο Πρόεδρος ή 
άλλο εξουσιοδοτημένο από τον ίδιο πρόσωπο εκπρο¬ 
σωπεί την εταιρεία στις γενικές συνελεύσεις των εται¬ 
ρειών, τις μετοχές των οποίων κατέχει. Τον Πρόεδρο 
όταν απουσιάζει ή κωλύεται, αναπληρώνει σε όλη την 
έκταση των αρμοδιοτήτων του ο Διευθύνων Σύμβου¬ 
λος. Αν κενωθεί η θέση του Προέδρου, ο Διευθύνων 
Σύμβουλος ασκεί προσωρινά τα καθήκοντα και τις αρ¬ 
μοδιότητες του Προέδρου για περίοδο που δεν μπορεί 
να υπερβαίνει τους έξι (6) μήνες. 

2. Ο Διευθύνων Σύμβουλος προ'ΐσταται όλων των 
υπηρεσιών της εταιρείας, διευθύνει το έργο της και 
λαμβάνει τις αναγκαίες αποφάσεις μέσα στα πλαίσια 
του Καταστατικού και των διατάξεων που διέπουν τη 
λειτουργία της, προς αντιμετώπιση των καθημερινών 
θεμάτων διοίκησης της εταιρείας. 

3. Ο Διευθύνων Σύμβουλος έχει τις ακόλουθες αρμο¬ 
διότητες και όσες άλλες του ανατίθενται με απόφαση 
του Διοικητικού Συμβουλίου της εταιρείας: 

α) Επιμελείται και συντονίζει την υλοποίηση του Ε.Π.Α. 

β) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίη¬ 
ση των σκοπών της εταιρείας και για την κατάστρωση 
του σχεδιασμού της δράσης της. 

γ) Καταρτίζει και υπογράφει συμβάσεις με αντικείμενο 
μέχρι το ποσό που ορίζεται με απόφαση του Διοικητικού 
Συμβουλίου. 

δ) Εκτελεί τις αποφάσεις του Διοικητικού Συμβουλίου. 

ε) Προσλαμβάνει και αποφασίζει για τα θέματα του 
προσωπικού της εταιρείας, σύμφωνα με τις ρυθμίσεις 
του Κανονισμού Προσωπικού. 


στ) Λαμβάνει όλα τα απαραίτητα μέτρα για την ανα¬ 
βάθμιση και αξιοποίηση του προσωπικού, προτείνοντας 
στο Διοικητικό Συμβούλιο για έγκριση, την κατάρτιση 
των αναγκαίων, κατά την κρίση του, νέων κανονισμών 
προσωπικού, οργανογραμμάτων, προγραμμάτων εκπαί¬ 
δευσης και επιμόρφωσής του. 

Αν κενωθεί η θέση του Διευθύνοντος Συμβούλου, το 
Διοικητικό Συμβούλιο ασκεί προσωρινά τα καθήκοντα 
και τις αρμοδιότητες του Διευθύνοντος Συμβούλου για 
περίοδο που δεν μπορεί να υπερβαίνει τους έξι (6) μή¬ 
νες. 

4. Ένα από τα μέλη του Δ.Σ. μπορεί να ορίζεται ως 
εκτελεστικό μέλος (Εντεταλμένος Σύμβουλος) με από¬ 
φαση της Γ ενικής Συνέλευσης, στην οποία καθορίζονται 
και τα καθήκοντά του. 

Αρθρο 19 

ΣΥΓΚΛΗΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο συνεδριάζει τουλάχιστον μία 
(1) φορά το μήνα μετά από πρόσκληση του Προέδρου 
του που γνωστοποιείται στα μέλη του δύο (2) τουλάχι¬ 
στον εργάσιμες ημέρες πριν από τη συνεδρίαση στην 
έδρα της εταιρείας ή σε οποιοδήποτε μέρος ημεδαπής 
ή αλλοδαπής ή με τηλεδιάσκεψη, εφόσον στη συνεδρί¬ 
αση αυτή παρίστανται ή αντιπροσωπεύονται όλα τα 
μέλη του Διοικητικού Συμβουλίου και κανένα δεν αντι¬ 
λέγει στην πραγμάτωση της συνεδριάσεως και τη λήψη 
αποφάσεων. Τη σύγκληση του Διοικητικού Συμβουλίου 
μπορούν να ζητήσουν δύο (2) μέλη του με κοινή έγγραφη 
αίτηση τους προς τον Πρόεδρο, ο οποίος υποχρεούται 
να προσκαλέσει Διοικητικό Συμβούλιο μέσα σε προθε¬ 
σμία επτά (7) ημερών από την υποβολή της αίτησης. 
Σε περίπτωση άρνησης ή παράλειψης του Προέδρου να 
προσκαλέσει το Διοικητικό Συμβούλιο μέσα στην παρα¬ 
πάνω προθεσμία, επιτρέπεται στα μέλη, που ζήτησαν 
τη σύγκληση, να συγκαλέσουν, κατά το νόμο, αυτά το 
Διοικητικό Συμβούλιο. 

Αρθρο 20 

ΑΝΤΙΠΡΟΣΩΠΕΥΣΗ ΜΕΛΩΝ - ΑΠΑΡΤΙΑ - ΠΛΕΙΟΨΗΦΙΑ 

1. Μέλος του Διοικητικού Συμβουλίου που απουσιάζει 
μπορεί να εκπροσωπηθεί από άλλο μέλος. Κάθε μέλος 
του Διοικητικού Συμβουλίου μπορεί να εκπροσωπεί ένα 
μόνο μέλος που απουσιάζει. 

2. Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρευρίσκονται αυτοπροσώ¬ 
πως τρία (3) τουλάχιστον μέλη του. 

3. Οι αποφάσεις του Διοικητικού Συμβουλίου λαμβά- 
νονται με απόλυτη πλειοψηφία των μελών του που είναι 
παρόντα και εκείνων που αντιπροσωπεύονται. 

4. Στις συνεδριάσεις του Διοικητικού Συμβουλίου της 
εταιρείας έχουν το δικαίωμα να παρίστανται ως πα¬ 
ρατηρητές, χωρίς δικαίωμα ψήφου, δύο (2) εκπρόσωποι 
που προτείνονται από τα κράτη μέλη της Ευρωζώνης 
και την Ευρωπαϊκή Επιτροπή. Οι εκπρόσωποι ενημερώ¬ 
νονται πλήρως επί των θεμάτων της ημερήσιας διάτα¬ 
ξης και μπορούν να ζητούν εγγράφως, από το Διοικητικό 
Συμβούλιο, κάθε πληροφορία επί θεμάτων που αφορούν 
τη λειτουργία της εταιρείας, η οποία υποχρεούται να 
τις παρέχει χωρίς υπαίτια καθυστέρηση. Οι εκπρόσωποι 
υπέχουν υποχρεώσεις εχεμύθειας, σύμφωνα με τους 
κανόνες περί εμπιστευτικότητας, απορρήτου και σύ¬ 
γκρουσης συμφερόντων της Ευρωπαϊκής Επιτροπής. 

Οι υποχρεώσεις που προβλέπονται στο προηγούμενο 
εδάφιο δεν ισχύουν ως προς την Ευρωπαϊκή Ένωση, το 
Διεθνές Νομισματικό Ταμείο και την Ευρωπαϊκή Κεντρι¬ 
κή Τράπεζα. Στους παραπάνω εκπροσώπους ουδεμία 
αμοιβή ή αποζημίωση καταβάλλεται από την εταιρεία. 

Άρθρο 21 

ΠΡΑΚΤΙΚΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Οι συζητήσεις και αποφάσεις του Διοικητικού Συμ¬ 
βουλίου καταχωρούνται στο Βιβλίο Πρακτικών και υπο¬ 
γράφονται από τα μέλη που παρέστησαν. Γραμματέας 
του Διοικητικού Συμβουλίου ορίζεται με απόφαση του 
Προέδρου του. 

2. Αντίγραφα ή αποσπάσματα πρακτικών του Διοικητι¬ 
κού Συμβουλίου εκδίδονται από τον Πρόεδρο ή σε περί¬ 
πτωση που αυτός κωλύεται, από τον αναπληρωτή του. 

Αρθρο 22 

ΑΠΟΖΗΜΙΩΣΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Οι αμοιβές του Προέδρου, του Διευθύνοντος Συμ¬ 
βούλου καθώς και του εκτελεστικού μέλους του Δ.Σ. 
(Εντεταλμένος Σύμβουλος), και οι αποζημιώσεις που 
καταβάλλονται στα υπόλοιπα μέλη του Δ.Σ. της εται¬ 
ρείας καθορίζονται με απόφαση του Υπουργού Οικονο¬ 
μικών, σύμφωνα με τη διάταξη της παραγράφου 12 του 
άρθρου 3 του ν. 3986/2011. Μεταξύ του Ταμείου και του 
Προέδρου, του Διευθύνοντος Συμβούλου και του Εντε¬ 
ταλμένου Συμβούλου καταρτίζονται συμβάσεις παροχής 
υπηρεσιών, κατόπιν έγκρισης της Γενικής Συνέλευσης 
σύμφωνα με το άρθρο 23α του κ.ν. 219071920. Οι απο¬ 
ζημιώσεις που καταβάλλονται στα μη εκτελεστικά μέλη 
του Δ.Σ. της εταιρείας δεν επιτρέπεται να υπερβαίνουν 
το 1/5 των αποδοχών του Προέδρου ή του Διευθύνοντος 
Συμβούλου. Οι αποζημιώσεις που καταβάλλονται στα 
μέλη του Συμβουλίου Εμπειρογνωμόνων δεν επιτρέπεται 
να υπερβαίνουν το 1/2 των αποδοχών του Διευθύνοντος 
Συμβούλου. 

2. Δάνεια της εταιρείας προς μέλη του Διοικητικού 
Συμβουλίου, Γενικούς Διευθυντές ή Διευθυντές αυτής, 
συγγενείς αυτών μέχρι και του τρίτου βαθμού εξ αί¬ 
ματος ή αγχιστείας συμπεριλαμβανομένου, ή συζύ¬ 
γους τους, ως και η παροχή πίστωσης προς αυτούς 
με οποιονδήποτε τρόπο ή παροχή εγγυήσεων υπέρ 
αυτών προς τρίτους πλην των αναφερομένων στον 
ν. 3986/2011, απαγορεύονται απολύτως και είναι άκυρα. 
Για οποιαδήποτε άλλη σύμβαση μεταξύ της εταιρείας 
και των προσώπων αυτών, χρειάζεται απαραίτητα προ¬ 
ηγούμενη ειδική άδεια της Γ ενικής Συνέλευσης. 

Αρθρο 23 
ΕΚΠΡΟΣΩΠΗΣΗ 

Σε περίπτωση παροχής όρκου που επιβλήθηκε στην 
εταιρεία, υποβολής μηνύσεων και εγκλήσεων και παραι¬ 
τήσεων απ’ αυτές, άσκηση πολιτικής αγωγής ενώπιον 
ποινικών δικαστηρίων κατά τη διάρκεια της προανά¬ 
κρισης ή της συζήτησης ενώπιον ακροατηρίου και της 
παραίτησης απ’ αυτές, της κατάθεσης ενδίκων μέσων 
κατά αποφάσεων ποινικών δικαστηρίων και δικαστικών 
συμβουλίων και της παραίτησης απ’ αυτές, όπως επίσης 
και γενικά σε κάθε περίπτωση που απαιτεί αυτοπρόσω¬ 
πη εμφάνιση ενώπιον δικαστηρίου, εισαγγελικού γρα¬ 
φείου ή ενώπιον οποιοσδήποτε άλλης δικαστικής αρχής, 
η εταιρεία εκπροσωπείται νόμιμα από τον Πρόεδρο του 


Διοικητικού Συμβουλίου, τον Διευθύνοντα Σύμβουλο, 
όπως και από οποιονδήποτε σύμβουλο ή από υπαλλή¬ 
λους της εταιρείας που καθορίζονται με απόφαση του 
Διοικητικού Συμβουλίου. 

Αρθρο 24 

ΕΥΘΥΝΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Τα μέλη του Διοικητικού Συμβουλίου δεν έχουν κα¬ 
μία προσωπική ευθύνη έναντι μετόχου ή τρίτου, ευθυνό- 
μενοι μόνο έναντι του νομικού προσώπου της εταιρείας 
για κάθε πταίσμα τους κατά τη διοίκηση των εταιρικών 
υποθέσεων, σύμφωνα με όσα ορίζουν τα άρθρα 22α και 
226 του κ.ν. 2190/1920, επιφυλασσομένης της παραγρά¬ 
φου 4 του άρθρου 9 του ν. 3986/2011. 

2. Τα μέλη του Δ.Σ. της εταιρείας οφείλουν να απέχουν 
από την επιδίωξη ιδίων συμφερόντων που αντιβαίνουν 
στα συμφέροντα της εταιρείας. Οφείλουν, επίσης, να 
αποκαλύπτουν στα υπόλοιπα μέλη του Δ.Σ. τα σημα¬ 
ντικά ίδια συμφέροντα τους που ενδέχεται να επη¬ 
ρεάζονται άμεσα από συναλλαγές ή αποφάσεις της 
εταιρείας, με αυτών της εταιρείας ή των συνδεδεμένων 
με αυτήν εταιρειών, που ανακύπτει κατά την άσκηση 
των καθηκόντων τους. 

3. Τα μέλη του Δ.Σ. της εταιρείας απαγορεύεται να 
ασκούν κατ’ επάγγελμα, είτε μόνα είτε σε συνεργασία 
με τρίτους, όλους ή μερικούς από τους επιδιωκόμενους 
σκοπούς της εταιρείας ή να εκτελούν εργασίες πα¬ 
ρεμφερείς με τους σκοπούς αυτούς ή να μετέχουν με 
οποιονδήποτε τρόπο σε εταιρείες που επιδιώκουν τέ¬ 
τοιους σκοπούς, χωρίς προηγούμενη άδεια της γενικής 
συνέλευσης. Σε περίπτωση παράβασης της απαγόρευ¬ 
σης αυτής η εταιρεία έχει δικαίωμα αποζημίωσης και 
το μέλος του Δ.Σ. εκπίπτει με απόφαση του Διοικητικού 
Συμβουλίου της εταιρείας. 

4. Κατά τα επόμενα δύο (2) έτη από την αποχώρηση 
τους από το Δ.Σ. της εταιρείας, τα μέλη του υποχρε- 
ούνται να μην ασκούν αντικείμενο όμοιο με εκείνο της 
εταιρείας είτε ατομικά είτε με παρένθετο πρόσωπο, με 
τη συμμετοχή τους ή την παροχή των υπηρεσιών τους 
σε οποιοσδήποτε μορφής φυσικό ή νομικό πρόσωπο, 
συμπεριλαμβανομένων και των φυσικών ή νομικών προ¬ 
σώπων που έχουν συναλλαγεί με την εταιρεία. 

5. Τα μέλη του Δ.Σ. της εταιρείας υποχρεούνται να 
μην αποκαλύπτουν, χωρίς την προηγούμενη έγγραφη 
συγκατάθεση της γενικής συνέλευσης του μετόχου, 
οποιαδήποτε εμπιστευτική πληροφορία αναφορικά με τις 
δραστηριότητες της εταιρείας, τα επιχειρηματικά σχέδια, 
τους πελάτες ή τις συνεργαζόμενες εταιρείες, καθώς 
και πληροφορίες που προκύπτουν μετά από έρευνες ή 
μελέτες που έχουν παραγγελθεί και πληρωθεί από αυτό. 

6. Τα μέλη του Δ.Σ. της εταιρείας υποχρεούνται να 
τηρούν απόλυτη εχεμύθεια όσον αφορά στα δεδομένα 
των υπηρεσιών, εργασιών, στατιστικών στοιχείων ή άλ¬ 
λων δεδομένων που αφορούν στη δραστηριότητα της 
εταιρείας και να απέχουν από κάθε σκόπιμη ή ακούσια 
αποκάλυψή τους σε οποιονδήποτε τρίτο. 

7. Σε περίπτωση που τα μέλη του Δ.Σ. αποδεδειγμένα 
αποκαλύψουν ή δημοσιοποιήσουν τα ίδια ή μέσω τρί¬ 
των ή δεν αποφύγουν τη διαρροή οποιοσδήποτε εμπι- 
στευτικής πληροφορίας, σύμφωνα με όσα ορίζονται 
στα προηγούμενα εδάφια, υπέχουν ευθύνη πλήρους 
αποζημίωσης για κάθε θετική και αποθετική ζημία, την 
οποία θα υποστεί η εταιρεία από την αιτία αυτή. 

8. Οι υποχρεώσεις των μελών του Δ.Σ. της εταιρείας 
που προβλέπονται στις παραπάνω παραγράφους 5 και 
6 (ρήτρα εμπιστευτικότητας) παραμένουν σε ισχύ για 
τρία (3) έτη μετά την αποχώρηση τους από την εταιρεία. 

9. Τα μέλη του Δ.Σ. της εταιρείας υποχρεούνται να 
υποβάλλουν ειδική αναλυτική δήλωση περιουσιακής κα¬ 
τάστασης (πόθεν έσχες). 

Το περιεχόμενο της δήλωσης περιουσιακής κατά¬ 
στασης που προβλέπεται στο προηγούμενο εδάφιο 
καθορίζεται με απόφαση του Υπουργού Οικονομικών. 
Με απόφαση του Υπουργού Οικονομικών ανατίθεται ο 
έλεγχος της δήλωσης σε ελεγκτική εταιρεία, με δαπά¬ 
νες της εταιρείας. 

Άρθρο 25 

1. Στην εταιρεία συνιστάται επταμελές Συμβούλιο 
Εμπειρογνωμόνων (Σ.Ε.). Το Σ.Ε. ορίζεται με απόφαση 
του Διοικητικού Συμβουλίου της εταιρείας, για θη¬ 
τεία τριών (3) ετών, που μπορεί να ανανεώνεται για 
ίσο χρονικό διάστημα. Τα μέλη του Σ.Ε. είναι πρόσωπα 
εγνωσμένου διεθνούς κύρους που διακρίνονται για την 
επιστημονική τους κατάρτιση και την επαγγελματική 
τους εμπειρία στον τεχνικό, οικονομικό ή νομικό τομέα. 
Τρία (3) από τα επτά (7) μέλη του Σ.Ε. υποδεικνύονται 
στο Διοικητικό Συμβούλιο της εταιρείας για τοποθέ¬ 
τηση, από τους εκπροσώπους που προβλέπονται στην 
παράγραφο 11 του άρθρου 3 του ν. 3986/2011. 

2. Το Συμβούλιο Εμπειρογνωμόνων γνωμοδοτεί υπο¬ 
χρεωτικά: 

α) Στις περιπτώσεις που προβλέπονται στην παράγρα¬ 
φο 10 του άρθρου 2 και στην παράγραφο 4 του άρθρου 
5 του ν. 3986/2011. 

β) Στις συμβάσεις που αφορούν την αξιοποίηση περι¬ 
ουσιακού στοιχείου της εταιρείας ή εταιρείας της οποί¬ 
ας το μετοχικό κεφάλαιο ανήκει εξ ολοκλήρου, άμεσα 
ή έμμεσα, στην εταιρεία, καθώς και στις συμβάσεις που 
είναι απαραίτητες για την αξιοποίηση περιουσιακού 
στοιχείου, εφόσον για τις τελευταίες απαιτείται από¬ 
φαση του Διοικητικού Συμβουλίου της εταιρείας και 

γ) Για κάθε άλλο θέμα που παραπέμπεται στο Συμβού¬ 
λιο Εμπειρογνωμόνων για γνωμοδότηση, με απόφαση 
του Διοικητικού Συμβουλίου της εταιρείας. 

Το Συμβούλιο Εμπειρογνωμόνων γνωμοδοτεί ως προς 
το αν τηρήθηκε η προβλεπόμενη από το νόμο διαδικα¬ 
σία και αν οι σχετικές συμβάσεις είναι επωφελείς και 
συμφέρουσες για την εταιρεία και το Ελληνικό Δημόσιο, 
υποδεικνύοντας για τον σκοπό αυτό και τυχόν τροπο¬ 
ποίηση των όρων τους. 

3. Το Συμβούλιο Εμπειρογνωμόνων γνωμοδοτεί μέσα 
σε εύλογη προθεσμία που τάσσεται από το Διοικητικό 
Συμβούλιο, η οποία σε κάθε περίπτωση δεν μπορεί να 
υπερβαίνει τους δύο (2) μήνες. Το Συμβούλιο Εμπει¬ 
ρογνωμόνων για κάθε θέμα που παραπέμπεται για 
γνωμοδότηση εκδίδει μία γνώμη κατά πλειοψηφία των 
μελών. Ο τρόπος λειτουργίας του Συμβουλίου Εμπει¬ 
ρογνωμόνων περιγράφεται ειδικότερα στον κανονισμό 
λειτουργίας του. Απόφαση του Διοικητικού Συμβουλίου, 
για την έκδοση της οποίας προβλέπεται η προηγούμενη 
υποχρεωτική γνωμοδότηση του Συμβουλίου Εμπειρο¬ 
γνωμόνων είναι απολύτως άκυρη, αν εκδοθεί χωρίς τη 
γνωμοδότηση αυτή. Το Συμβούλιο Εμπειρογνωμόνων 
μπορεί να εισηγείται προς το Διοικητικό Συμβούλιο της 
εταιρείας τη λήψη μέτρων που κρίνει κατάλληλα για 


την επίτευξη των σκοπών της εταιρείας. Το Διοικητικό 
Συμβούλιο παρέχει στο Συμβούλιο Εμπειρογνωμόνων 
κάθε στοιχείο ή πληροφορία που είναι αναγκαία για 
την εκπλήρωση της αποστολής του. 

ΚΕΦΑΛΑΙΟ V 

Έλεγχος 

Αρθρο 26 

ΕΛΕΓΚΤΕΣ 

1. Προκειμένου να ληφθεί έγκυρα απόφαση από τη Γ ε¬ 
νική Συνέλευση σχετικά με τους ετήσιους λογαριασμούς 
(ετήσιες οικονομικές καταστάσεις), αυτοί θα πρέπει να 
έχουν ελεγχθεί προηγουμένως από έναν τουλάχιστον 
ορκωτό ελεγκτή. 

2. Η τακτική Γενική Συνέλευση εκλέγει κάθε χρόνο 
έναν τακτικό και έναν αναπληρωματικό ορκωτό ελε¬ 
γκτή, πτυχιούχους Ανωτάτων Σχολών που έχουν άδεια 
οικονομολογικού επαγγέλματος από το Οικονομικό Επι¬ 
μελητήριο της Ελλάδος, σύμφωνα με τις διατάξεις του 
άρθρου 2 του Π.Δ. 475/1991 (ΦΕΚ 176 Α) ορίζοντας και 
την αμοιβή τους. 

3. Μέσα σε πέντε (5) πλήρεις ημέρες από τη συνεδρί¬ 
αση της Γ ενικής Συνέλευσης που όρισε τους ελεγκτές 
πρέπει να γίνει από την εταιρεία ανακοίνωση προς αυ¬ 
τούς του διορισμού τους, σε περίπτωση δε που δεν απο¬ 
ποιηθούν το διορισμό αυτό μέσα σε προθεσμία πέντε (5) 
πλήρων ημερών, θεωρούνται ότι τον έχουν αποδεχθεί 
και επομένως έχουν όλες τις ευθύνες και υποχρεώσεις 
του άρθρου 37 του κ.ν. 2190/1920, όπως ισχύει. 

4. Η έκθεση των ελεγκτών, εκτός από τις πληροφο¬ 
ρίες που ορίζονται στην παρ. 1 του άρθρου 37 του 
κ.ν. 2190/1920 όπως ισχύει, οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
της παρ. 1 και 2 του άρθρου 43α του κ.ν. 2190/1920, 
όπως ισχύει. 

β) Αν έγινε επαλήθευση της συμφωνίας που αναφέ- 
ρεται στην περίπτωση γ' της παρ. 3 του άρθρου 43α 
του κ.ν. 2190/1920, όπως ισχύει. 

5. Οι ελεγκτές της εταιρείας εκτός από τις υποχρεώ¬ 
σεις που ορίζονται στις παρ. 1 και 2 του άρθρου 37 του 
κ.ν. 2190/1920 όπως ισχύει, οφείλουν να επαληθεύουν 
και τη συμφωνία του περιεχομένου της έκθεσης του 
Διοικητικού Συμβουλίου με τις σχετικές οικονομικές 
καταστάσεις. Γ ια το σκοπό αυτό η έκθεση πρέπει να 
έχει τεθεί υπόψη τους τουλάχιστον τριάντα (30) πλήρεις 
ημέρες πριν από τη Γ ενική Συνέλευση. 

ΚΕΦΑΛΑΙΟ VI 

Λογαριασμοί 

Άρθρο 27 
ΕΤΑΙΡΙΚΗ ΧΡΗΣΗ 

Η εταιρική χρήση είναι διάρκειας δώδεκα (12) μηνών, 
αρχίζει την 1η Ιουλίου και λήγει την 30η Ιουνίου κάθε 
επομένου χρόνου. Η πρώτη εταιρική χρήση λήγει την 
30η Ιουνίου 2012. 

Αρθρο 28 

ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΚΑΙ 
ΔΗΜΟΣΙΕΥΣΕΙΣ ΤΟΥΣ 

1. Στο τέλος κάθε εταιρικής χρήσης, το Διοικητικό Συμ¬ 
βούλιο κλείνει τους ετήσιους λογαριασμούς, συντάσσει 

λεπτομερή απογραφή της περιουσίας της εταιρείας και 
καταρτίζει τις ετήσιες οικονομικές καταστάσεις, σύμφωνα 
με όσα προβλέπουν τα Διεθνή Πρότυπα Χρηματο-οικονο- 
μικής Αναφοράς και όσα ειδικότερα ορίζονται στις διατά¬ 
ξεις του Κ.Ν. 2190/1920, όπως τροποποιήθηκε και ισχύει. 

2. Για να ληφθεί από τη Γενική Συνέλευση έγκυρη 
απόφαση πάνω στις ετήσιες οικονομικές καταστάσεις 
της εταιρείας που έχουν εγκριθεί από το Διοικητικό 
Συμβούλιο, πρέπει να έχουν ειδικά θεωρηθεί από: 

α) τον Πρόεδρο του Διοικητικού Συμβουλίου ή τον 
αναπληρωτή του, 

β) τον Διευθύνοντα ή Εντεταλμένο σύμβουλο ή, σε 
περίπτωση που δεν υπάρχει τέτοιος σύμβουλος ή η 
ιδιότητα του συμπίπτει με εκείνη των ανωτέρω προσώ¬ 
πων, από ένα μέλος του Διοικητικού Συμβουλίου, που 
ορίζεται από αυτό και 

γ) τον υπεύθυνο για τη διεύθυνση του λογιστηρίου. 
Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών 
καταστάσεων, οφείλουν να εκθέτουν εγγράφως τις 
αντιρρήσεις τους στη Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προς την τακτική Γ ενική Συνέλευση πρέπει να περιέχει 
σαφή και πραγματική εικόνα της εξέλιξης των εργα¬ 
σιών και της οικονομικής θέσης της εταιρείας καθώς 
και πληροφορίες για την προβλεπόμενη πορεία της 
εταιρείας και για τις δραστηριότητές της στον τομέα 
της έρευνας και ανάπτυξης, όπως και τα οριζόμενα στο 
εδ. Β της παρ. 3 του άρθρου 43α του κ.ν. 2190/1920, όπως 
ισχύει. Επίσης στην έκθεση αυτή πρέπει να αναφέρεται 
και κάθε άλλο σημαντικό γεγονός που έχει συμβεί μέσα 
στο χρονικό διάστημα από τη λήξη της χρήσης μέχρι 
την ημέρα υποβολής της έκθεσης. 

4. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου και 
του ορκωτού ελεγκτή, υποβάλλονται από την εταιρεία 
στην αρμόδια εποπτεύουσα αρχή είκοσι (20) τουλάχι¬ 
στον πλήρεις ημέρες πριν από τη Γ ενική Συνέλευση. 

5. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των άρθρων 135 και 
43Β του κ.ν. 2190/1920. 

6. Μέσα σε είκοσι (20) πλήρεις ημέρες από την έγκριση 
των οικονομικών καταστάσεων από την τακτική Γενι¬ 
κή Συνέλευση, μαζί με το επικυρωμένο αντίγραφο των 
πρακτικών της, που προβλέπεται από την παρ. 2 του 
άρθρου 26α, του κ.ν. 2190/1920 όπως ισχύει, υποβάλλε¬ 
ται στην αρμόδια εποπτεύουσα αρχή και αντίτυπο των 
εγκεκριμένων οικονομικών καταστάσεων. 

7. Οι εξαμηνιαίες οικονομικές καταστάσεις της εται¬ 
ρείας και ο ετήσιος ισολογισμός και απολογισμός του 
κατατίθενται, ελεγμένοι από ορκωτούς ελεγκτές, από 
τον Υπουργό Οικονομικών στη Βουλή και συζητούνται 
στην Επιτροπή του άρθρου 49Α του Κανονισμού της 
Βουλής και στην συνέχεια τίθενται προς έγκριση ενώ¬ 
πιον της Γ ενικής Συνέλευσης, η οποία με την ίδια από¬ 
φαση της κρίνει και για την απαλλαγή των μελών του 
Δ.Σ. από την σχετική ευθύνη. 

Άρθρο 29 
ΔΙΑΘΕΣΗ ΕΣΟΔΩΝ 

1/Εσοδα της εταιρείας είναι: 

α) Το τίμημα από την αξιοποίηση των περιουσιακών στοι¬ 
χείων που μεταβιβάζονται και περιέρχονται σε αυτήν. 


β) Οι τόκοι, τα μερίσματα και οι κάθε είδους αποδό¬ 
σεις των παραπάνω περιουσιακών στοιχείων και των 
χρηματικών διαθεσίμων της. 

γ) Επιχορηγήσεις από το Δημόσιο, ανάλογα με το 
πρόγραμμα αξιοποίησης και τις ανάγκες παρακολούθη¬ 
σης της εκτέλεσης συμβάσεων που συνάπτει η εταιρεία 
σύμφωνα με το άρθρο 5 του ν. 3986/2011. 
δ) Έσοδα από κάθε άλλη νόμιμη αιτία. 

2. Τα έσοδα της εταιρείας διατίθενται για: 
α) Την αποπληρωμή του δημόσιου χρέους, 
β) Την αποπληρωμή τυχόν χρεών της. 
γ) Την κάλυψη των λειτουργικών της εξόδων, 
δ) Την πληρωμή των κάθε είδους δαπανών που απαι¬ 
τούνται για την εκπλήρωση του σκοπού της. 

Κατ’ εξαίρεση, τα έσοδα από μερίσματα επί των κερ¬ 
δών της εκάστοτε τελευταίας χρήσης δημοσίων επι¬ 
χειρήσεων και οργανισμών που εισπράττει η εταιρεία 
συνιστούν έσοδα του τακτικού Κρατικού Προϋπολο¬ 
γισμού, μέχρι την αξιοποίηση των μετοχών των άνω 
επιχειρήσεων και οργανισμών. Τα εν λόγω έσοδα μετα- 
φέρονται, το αργότερο μέσα σε δέκα (10) ημέρες από 
την είσπραξη τους, σε πίστωση του λογαριασμού του 
Ελληνικού Δημοσίου Νο 242703/7 /Εσοδα Δημοσίου εξ 
εισπράξεων μερισματαποδείξεων του Δημοσίου». 

Τα μερίσματα που τυχόν διανέμονται από τα κέρδη 
προηγουμένων χρήσεων, καθώς και το προϊόν τυχόν 
μείωσης μετοχικού κεφαλαίου δημοσίων επιχειρήσεων 
και οργανισμών που εισπράττει η εταιρεία αποδίδονται, 
σύμφωνα με όσα ορίζονται στην παράγραφο 14 άρθ. 2 
ν. 3986/2011, στον ειδικό λογαριασμό της παραγράφου 
5 του άρθρου 4 ν. 4063/2012 (Α' 71) με την ονομασία 
«Ελληνικό Δημόσιο (ΕΔ) Εισπράξεις και Πληρωμές για 
την εξυπηρέτηση του Δημοσίου Χρέους». 

ΚΕΦΑΛΑΙΟ VII 
Διάλυση - Εκκαθάριση 

Άρθρο 30 

ΛΟΓΟΙ ΛΥΣΗΣ ΤΗΣ ΕΤΑΙΡΕΙΑΣ 
Η εταιρεία λύεται: 

α) Όταν περάσει ο χρόνος διάρκειάς της, επιφυλασσο- 
μένων των ρυθμίσεων του άρθρου 3 του παρόντος και 
β) Με απόφαση της Γ ενικής Συνέλευσης. 

Αρθρο 31 
ΕΚΚΑΘΑΡΙΣΗ 

1. Την λύση της εταιρείας ακολουθεί η εκκαθάριση 
της. Στην περίπτωση του εδαφίου α του άρθρου 30 
του παρόντος, το Διοικητικό Συμβούλιο εκτελεί χρέη 
εκκαθαριστή μέχρι να διοριστούν εκκαθαριστές από 
τη Γενική Συνέλευση. 

2. Στην περίπτωση του εδαφίου Β του άρθρου 30 του 
παρόντος, η Γενική Συνέλευση με την ίδια απόφαση 
ορίζει και τους εκκαθαριστές. Οι εκκαθαριστές, που 
ορίζει η Γ ενική Συνέλευση, μπορούν να είναι δύο έως 
τέσσερις, μέτοχοι ή όχι. Ο διορισμός των εκκαθαριστών 
συνεπάγεται αυτοδίκαια την παύση της εξουσίας των 
μελών του Διοικητικού Συμβουλίου. Όσον αφορά τους 
εκκαθαριστές εφαρμόζονται αναλόγως οι διατάξεις για 
το Διοικητικό Συμβούλιο. Οι αποφάσεις και συζητήσεις 
των εκκαθαριστών καταχωρούνται περιληπτικά στο Βι¬ 
βλίο πρακτικών του Διοικητικού Συμβουλίου. 

3. Οι εκκαθαριστές που ορίζονται από τη Γενική Συνέ¬ 
λευση, οφείλουν, μόλις αναλάβουν τα καθήκοντά τους, 
να κάνουν απογραφή της εταιρικής περιουσίας και να 
δημοσιεύσουν τον Τύπο και στο Τεύχος Ανωνύμων Εται¬ 
ριών και Εταιρειών Περιορισμένης Ευθύνης της Εφημερί¬ 
δας της Κυβερνήσεως ισολογισμό, του οποίου αντίτυπο 
υποβάλλεται στην αρμόδια εποπτεύουσα αρχή. Επίσης 
δημοσιεύουν κάθε χρόνο ισολογισμό σύμφωνα με το άρ¬ 
θρο 7α του κ.ν. 2190/1920 όπως ισχύει που προσετέθη με 
το άρθρο 7 του Π.Δ. 409/1986. Την ίδια υποχρέωση έχουν 
οι εκκαθαριστές κατ’ έτος και όταν λήξει η εκκαθάριση. 

4. Η Γ ενική Συνέλευση του μετόχου διατηρεί όλα τα 
δικαιώματα της κατά τη διάρκεια της εκκαθάρισης. 

5. Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
αυτής. Μπορούν δε να ενεργήσουν και νέες πράξεις 
εφόσον με αυτές εξυπηρετούνται η εκκαθάριση και το 
συμφέρον της εταιρείας. 

Οι εκκαθαριστές μπορούν επίσης να εκποιήσουν τα 
ακίνητα της εταιρείας, την εταιρική επιχείρηση στο σύ¬ 
νολο της ή κλάδους αυτής ή μεμονωμένα πάγια στοιχεία 
της, αλλά μετά την πάροδο τεσσάρων (4) μηνών από 
τη λύση της. Εντός της προθεσμίας των τεσσάρων (4) 
μηνών από τη λύση της εταιρείας κάθε μέτοχος ή δα¬ 
νειστής μπορούν να ζητήσουν από το Μονομελές Πρω¬ 
τοδικείο της έδρας της εταιρείας, το οποίο δικάζει κατά 
τα άρθρα 739 επ. του Κώδικα Πολιτικής Δικονομίας, να 
καθορίσει την κατώτερη τιμή πώλησης των ακινήτων, 
κλάδων ή τμημάτων ή του συνόλου της εταιρείας, η 
απόφαση δε αυτού δεσμεύει τους εκκαθαριστές και δεν 
υπόκειται σε τακτικά ή έκτακτα ένδικα μέσα. 


6. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης 
εγκρίνονται από τη Γενική Συνέλευση. Κατ’ έτος τα 
αποτελέσματα της εκκαθάρισης υποβάλλονται στη 
Γ ενική Συνέλευση του μετόχου με έκθεση των αιτίων 
που παρεμπόδισαν το τέλος της εκκαθάρισης. Μετά το 
πέρας της εκκαθάρισης, οι εκκαθαριστές καταρτίζουν 
τις τελικές οικονομικές καταστάσεις, τις οποίες δημοσι¬ 
εύουν στο τεύχος Α.Ε., Ε.Π.Ε. και Γ.Ε.ΜΗ. της Εφημερίδας 
της Κυβερνήσεως, αποδίδουν τις εισφορές των μετόχων 
και αποδίδουν το υπόλοιπο προϊόν της εκκαθάρισης της 
εταιρικής περιουσίας στον μέτοχο. 

7. Το στάδιο της εκκαθάρισης δεν μπορεί να υπερβεί 
την πενταετία από την ημερομηνία έναρξης της εκ¬ 
καθάρισης, οπότε και η εταιρεία διαγράφεται από το 
Μητρώο Α. Ε. Για τη συνέχιση της εκκαθάρισης πέραν 
της πενταετίας απαιτείται ειδική άδεια της αρμόδιας 
Αρχής. Το στάδιο όμως της εκκαθάρισης δεν μπορεί σε 
καμία περίπτωση να υπερβεί τη δεκαετία. 

ΚΕΦΑΛΑΙΟ VIII 
Τελικές διατάξεις 

Άρθρο 32 

Γ ια όσα θέματα δεν ρυθμίζει το παρόν καταστατικό 
ισχύουν οι διατάξεις του κ.ν. 2190/1920 όπως αυτός τρο¬ 
ποποιηθείς ισχύει σήμερα και οι ειδικότερες διατάξεις 
του ν. 3986/2011 όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 28 Μάίου 2014 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: όΙίρ://νννννν.βί. 9 Γ - β-παϊΙ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02014560506140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































